Ciri-Ciri Muslimah Solehah 


Tahukah anda bagaimana ciri-ciri wanita solehah? 

Iaitu ciri-ciri wanita yang diredhai ALLAH. Wanita yang menyejukkan 
hati mata yang memandang. Bisa menginsafkan dan menundukkan 
nafsu mereka yang berhati goyah. 

(Cerita ini diubah sesuai semula berdasarkan saranan dan hukum Al- 
Quran & Hadis) 

Marilah kita bersama-sama perhatikan sekelumit kisah ringkas 
berikut... 

Seorang gadis kecil bertanya kepada ayahnya, "Ayah ceritakanlah 
padaku perihal muslimah yang sejati?" Si ayah pun menolehkan 
mukanya seraya melontarkan senyuman manisnya ke arah anak 
kecilnya itu. "Anakku. ..Seorang muslimah yang sejati bukanlah dilihat 
dari kecantikan dan keayuan paras wajahnya semata-mata. Wajahnya 
hanyalah satu peranan yang teramat kecil sahaja. Tetapi, muslimah 
yang sejati dilihat dari kecantikan dan ketulusan hatinya yang 
tersembunyi. Itulah yang terbaik." 

Allah tidak melihat kepada tubuh kalian dan tidak pula kepada bentuk 
kalian. Allah hanya melihat kepada hati dan perbuatan kalian. (Hadis 
riwayat Muslim) 

Si ayah terus menyambung. 

"Muslimah sejati juga tidak dilihat dari bentuk tubuh badannya yang 
mempersonakan, tetapi dilihat dari sejauh mana ia menutupi bentuk 
tubuhnya yang mempersona itu. Muslimah sejati bukanlah dilihat dari 
sebanyak manakah kebaikan yang diberikannya, tetapi dari keikhlasan 
ketika ia memberikan segala kebaikan itu. Muslimah sejati bukanlah 
dilihat dari seberapa indah lantunan suaranya, tetapi dilihat dari apa 
yang sering mulutnya bicarakan. Muslimah sejati bukan dilihat dari 
keahliannya berbahasa, tetapi dilihat dari bagaimana caranya ia 

berbicara dan berhujjah kebenaran." 

Berdasarkan ayat 31, surah An-Nuur, Abdullah ibn Abbas, Ibn Omar, 
Atha, Ikramah dan lain-lainnya berpendapat: Seseorang wanita Islam 
hanya boleh mendedahkan wajah, dua tapak tangan dan cincinnya di 
hadapan lelaki yang bukan mahramnya. (As-Syeikh Said Hawa di 
dalam kitabnya Al-Asas fit Tafsir) 

"Janganlah perempuan-perempuan itu terlalu lunak dalam berbicara 
sehingga berkeinginan (menghairahkan) orang yang ada perasaan 
dalam hatinya, tetapi ucapkanlah perkataan-perkataan yang baik." 
(Surah Al-Ahzab : 32) 

Si ayah diam sejenak sambil melihat kepada wajah manis puteri 
kecilnya itu. 

"Lantas apa lagi ayah?" Sahut puteri kecil terus ingin tahu. 

"Ketahuilah wahai puteriku... Muslimah sejati bukan dilihat dari 
keberaniannya dalam berpakaian grand tetapi dilihat dari sejauh mana 
ia berani mempertahankan kehormatannya melalui apa yang 
dipakainya. Muslimah sejati bukan dilihat dari kekhuwatirannya 
digoda orang di tepi jalanan tetapi dilihat dari kekhuwatiran dirinyalah 
yang mengundang orang lain jadi tergoda. Muslimah sejati bukanlah 
dilihat dari seberapa banyak dan besarnya ujian yang ia jalani tetapi 
dilihat dari sejauh mana ia menghadapi ujian itu dengan penuh rasa 
redha dan kehambaan kepada TUHAN-nya. Dan ia sentiasa bersyukur 
dengan segala kurniaan yang diberikan." 

"Dan katakanlah kepada perempuan-perempuan mukmin, hendaklah 
mereka menundukkan pandangan mereka dan menjaga kemaluan 
mereka (tidak berzina atau mendekati zina)." (Surah An-Nuur : 31) 

"Dan ingatlah anakku. ..Muslimah sejati bukanlah dilihat dari sifat 
mesranya dalam bergaul, tetapi dilihat dari sejauh mana ia mampu 
menjaga kehormatan dirinya dalam bergaul." 

"Sesungguhnya kepala yang ditusuk dengan besi itu lebih baik 
daripada menyentuh kaum yang bukan sejenis yang tidak halal 
baginya" (Hadis Riwayat At-Tabrani dan Baihaqi) 

Setelah itu si anak kembali bertanya, "Siapakah yang memiliki kriteria 
seperti itu ayah? Bolehkah saya menjadi sepertinya? Mampukah dan 
layakkah saya ayah?" 

Si ayah memberikannya sebuah buku dan berkata, "Pelajarilah 
mereka! Supaya kamu berjaya nanti. INSYA ALLAH kamu juga boleh 
menjadi muslimah yang sejati dan wanita yang solehah kelak. Malah, 
semua wanita boleh." 

Si anak pun segera mengambil buku tersebut lalu terlihatlah sebaris 
perkataan berbunyi ISTERI RASULALLAH 

Apabila seorang perempuan itu sembahyang lima waktu, puasa di 
bulan Ramadhan, menjaga 

kehormatannya dan mentaati suaminya, maka masuklah ia ke dalam 
syurga daripada pintu-pintu yang ia kehendakinya." (Riwayat Al- 
Bazzar) 

HAH! Tengok tu, isteri Rasulullah beb... bukannya Siti Nurhaliza, 
bukannya Britney Spears, bukannya Ning Baizura, dan apatah lagi 
Jennifer 'Kueh Lopez'.. 


Bagi anda yang wanita 


SUDAHKAH ANDA MENIRUNYA ...? 

